Leder på Teater Nordkraft glæder sig over at lægge scene til fortolkningen af romanen, der netop foregår i Aalborg.

Til august får den afdøde Aalborg-forfatter Jakob Ejersbos kendte roman "Nordkraft" premiere som opera. Det sker i forbindelse med Aalborg Operafestivals 20-års jubilæum. Historisk premiere i Aalborg Operaen har været undervejs i fem år og er produceret af Copenhagen Opera Festival. Selve premieren kommer - selvfølgelig - til at foregå på Teater Nordkraft, der ligger i det gamle kraftværk i byen, som oprindeligt lagde navn til Jakob Ejersbos roman. - Jeg elsker at bruge musik i teater, og jeg elsker det store udtryk. Opera er jo en af de største og mest grandiose musikformer, der findes, så det passer godt ind i vores identitet her på Teater Nordkraft. Og jeg er så glad for at vi får lov til at holde verdenspremieren her, siger Minna Johannesson, teaterleder på Teater Nordkraft. - Det er fantastisk Operaen bliver nyskabende og kommer til at bruge et "radikalt anderledes kunstnerisk greb for at fange essensen af fortællingen i lyd", lyder det fra folkene bag. - "Nordkraft" er et rigtig spændende projekt, der er skabt af knalddygtige folk i et stort samarbejde på tværs af Danmark. Det er fantastisk, at vi kan præsentere den her kæmpe Aalborg-historie under Aalborg Operafestivals 20-års jubilæum - og så endda i Nordkraft-bygningen på Teater Nordkraft, siger festivalleder Peter Rønn.